stanford-oval/wikipedia huggingface dataset:
Ratiopharm Ulm

| Ratiopharm Ulm |
| --- | --- |
Liiga:  Basketball-Bundesliga
Perustettu:  2001
Historia:  SSV Ratiopharm Ulm 1846 1970–2001 Ratiopharm Ulm 2001–
Areena:  Kuhberghalle kapasiteetti 3 000
Kotipaikka:  Ulm, Saksa
Värit:                
Päävalmentaja:   Mike Taylor
Mestaruudet:  Saksan Cup: 1
Kotisivu:  www.basketball-ulm.de
Ratiopharm Ulm on saksalainen koripalloseura Ulmista.
Historia

Seura perustettiin vuonna 2001. Ulm pelasi viiden kauden ajan alemmissa sarjoissa, kunnes vuonna 2006 se onnistui nousemaan Basketball-Bundesligaan. Seuran tähänastisen historian paras sijoitus on kaudelta 2008–2009, jolloin Ulm oli runkosarjan viides ja pääsi ensimmäistä kertaa seurahistoriassa pudotuspeleihin. Seura tippui kuitenkin heti ensimmäisellä kierroksella hävittyään voitoin 3–0 Telekom Baskets Bonnille.
Aiheesta muualla

Virallinen kotisivu (saksaksi)
Jyväskylän yliopiston ylioppilaskunta

| Jyväskylän yliopiston ylioppilaskunta |
| --- | --- |
Perustettu:  1934
Ylioppilaskunnan puheenjohtaja:  Hilma Hintikka
Hallituksen puheenjohtaja:  Akseli Immonen
Jäseniä:  noin 13 000
Osoite:  Keskussairaalantie 2, 40600 Jyväskylä
Kotisivut:  www.jyy.fi
Jyväskylän ylioppilastalo.
Jyväskylän yliopiston ylioppilaskunta (JYY) on Jyväskylän yliopiston opiskelijoiden muodostama ylioppilaskunta. Sillä on noin 13 000 jäsentä.
Jyväskylän yliopiston ylioppilaskunnan omistama liiketoimintakokonaisuus tunnetaan nimellä Soihtu. JYYn liiketoimintakokonaisuus Soihtu hallinoi, rakennuttaa ja kehittää JYYn kiinteistöjä ja tuottaa niiden yhteyteen arkea sujuvoittavia palveluita opiskelijoille ja kaikille jyväskyläläisille. JYY omistaa muun muassa Kortepohjan ylioppilaskylän, Jyväskylän JYY-asunnot Oy:n, ravintola Rentukan ja on osakkaana Jyväskylän alueen Semma-ravintolaketjussa. Lisäksi JYY:n edustajia istuu Keski-Suomen opiskelija-asuntosäätiön hallituksessa. JYY julkaisee Jyväskylän Ylioppilaslehteä.
JYY-konsernin taseen loppusumma oli vuonna 2022 reilu 114 miljoonaa euroa . Ylioppilaskuntakonsernilla on 44 työntekijää.
Vuonna 2024 ylioppilaskunnan puheenjohtaja on Hilma Hintikka, ja hallituksen puheenjohtajana toimii Akseli Immonen. Toiminnanjohtaja on Teemu Vasama, ja JYY-konsernin toimitusjohtajana työskentelee Timo Lahtinen.
Historia

JYY perustettiin Jyväskylän kasvatusopillisen korkeakoulun ylioppilaskunnaksi (JKKY) vuonna 1934. Ensimmäiset vuodet JKKY oli aatteellisesti hyvin yhtenäinen isänmaallishenkinen yhteisö. Sodan jälkeen JKKY toimi tuloksekkaasti tehtävässään opiskelijoiden edunvalvojana, kun se kokosi kurssikirjaston, perusti terveydenhoitorahaston ja avasi oman terveydenhoitoaseman. Ylioppilaskunta myös rakennutti vuonna 1955 valmistuneen Jyväskylän uimahallin, joka toimii edelleen. Uimahallin suunnitellut Alvar Aalto piirsi myös ylioppilastalon, joka otettiin käyttöön vuonna 1965.
Kun korkeakoulusta tuli vuonna 1966 Jyväskylän yliopisto, muuttui myös ylioppilaskunnan nimi nykyiseen muotoonsa. Muutoksen myötä opiskelijamäärät kasvoivat voimakkaasti, minkä seurauksena ylioppilaskunnan toiminta ja hallinto kokivat muutoksia. Ylioppilaskunta politisoitui ja suuntautui myös yhteiskunnallisiin teemoihin. Edunvalvonnan puolella JYY ja muut opiskelijajärjestöt ajoivat opiskelijoiden pääsyä mukaan yliopistojen hallintoon. Ylioppilaskunnan pitkään suunnittelema asuntolahanke toteutui, kun Kortepohjan ylioppilaskylän ensimmäinen rakennus valmistui vuonna 1968. Epäpoliittiset ryhmät valtasivat alaa ylioppilaskunnassa 1980-luvulta lähtien. Vuosituhannen loppua leimasi ylioppilaskunnassa saavutettujen etujen puolustaminen.
JYY myi omistamansa Ilokiven lounasravintolaliiketoiminnan Semma Oy:lle syksyllä 2023. Ilokiven lounasravintolan toiminta siirtyi kokonaisuudessaan Semma Oy:lle 1.1.2024.
Hallinto

| JYYn edustajisto 2024-2025> Johto |
| --- | --- |
Puheenjohtaja:  Hilma Hintikka (PD)
Varapuheenjohtaja:  Siiri Kettunen (AU)
Kokoonpano
Edustajia:  41
 
Puolueet:        Jyväskylän yliopiston vihreä vasemmisto (JYVIVA): (14)       PD: (12)       Alvarin Union (AU): (7)       Luonnontieteilijät (Luoti): (3)       Jyväskylän Keskustaopiskelijat (JOK): (2)       JYYn Demariopiskelijat: (2)       Jyväskylän kokoomusopiskelijat: (1) 
Vaalit
Viimeisimmät vaalit:  2023
Kotisivut
 https://jyy.fi/edustajistovaalit/
Hallinto > Edustajisto

Ylioppilaskunnan ylintä päätösvaltaa käyttää ylioppilaskunnan jäsenten suhteellisella ja salaisella vaalilla valitsema 41-jäseninen edustajisto. Edustajistovaalit järjestetään kahden vuoden välein loka-marraskuussa. Edustajisto muun muassa valitsee ylioppilaskunnan puheenjohtajiston ja ylioppilaskunnan hallituksen sekä päättää jäsenmaksun suuruudesta ja talousarviosta.
Hallinto > Hallitus

Ylioppilaskunnan hallinto-, toimeenpano- ja työnantajavaltaa käyttää edustajiston vuosittain valitsema 10-jäseninen hallitus. Hallitus huolehtii ylioppilaskunnan arkisesta päätöksenteosta ja edustajiston päätösten valmistelusta ja toimeenpanosta sekä antaa muun muassa lausuntoja ja kannanottoja opiskelijoita koskevissa asioissa, jakaa järjestöavustuksia ja rekrytoi työntekijöitä. Hallitusta johtaa hallituksen puheenjohtaja.
Ylioppilaskunnan puheenjohtajat ja hallituksen puheenjohtajat > Ylioppilaskunnan puheenjohtaja

Ylioppilaskunnan puheenjohtaja vastaa ylioppilaskunnan päätöksenteosta, valvoo sääntöjen ja määräysten noudattamista sekä puheenjohtaa ylioppilaskunnan edustajistoa.
Ylioppilaskunnan puheenjohtajat ja hallituksen puheenjohtajat > Hallituksen puheenjohtaja

Ylioppilaskunnan hallituksen puheenjohtaja johtaa päivittäisestä työskentelystä vastaavaa hallitusta, ja edustaa ylioppilaskuntaa sidosryhmien sekä muiden ulkoisten toimijoiden suuntaan yhteistyössä hallituksen ja toiminnanjohtajan kanssa.
Ylioppilaskunnan puheenjohtajat ja hallituksen puheenjohtajat > Ylioppilaskunnan puheenjohtajat ja hallituksen puheenjohtajat

Seuraavat henkilöt ovat toimineet Jyväskylän yliopiston ylioppilaskunnan puheenjohtajana ja hallituksen puheenjohtajana:
| Vuosi | Ylioppilaskunnan puheenjohtaja | Hallituksen puheenjohtaja |
| --- | --- | --- |
| 2024 | Hilma Hintikka | Akseli Immonen |
| 2023 | Arttu Laaksonen | Konsta Tarnanen |
| 2022 | Elma Hyöky | Aija Hokkanen |
| 2021 | Aleksi Murtojärvi | Petri Laaksonen |
| 2020 | Nella Heikinmäki | Ira Vainikainen |
| 2019 | Sonja Karppinen | Topias Peltonen |
| 2018 | Bella Forsgrén | Aapeli Tourunen |
| 2017 | Eyüp Yilmaz | Teemu Vasama |
| 2016 | Maj Rasilainen | Lasse Heikkilä |
| 2015 | Taimo Halme | Selma Vidgren |
Aiheesta muualla

Jyväskylän yliopiston ylioppilaskunta
Kortepohjan ylioppilaskylä
Jyväskylän ylioppilaslehti Jylkkäri
Ylioppilastalo Ilokivi
Suomen ylioppilaskunnat
| --- | --- |
Nykyiset: AYY (Aalto-yliopisto) · HYY (Helsingin yliopisto) · ISYY (Itä-Suomen yliopisto) · JYY (Jyväskylän yliopisto) · LYY (Lapin yliopisto) · LTKY (Lappeenrannan teknillinen yliopisto) · OYY (Oulun yliopisto) · SHS (Svenska Handelshögskolan) · TaiYo (Taideyliopisto) · TREY (Tampere) · TYY (Turku) · VYY (Vaasan yliopisto) · ÅAS (Åbo Akademi)
Entiset: KY (Helsingin kauppakorkeakoulu) · JoYY (Joensuun yliopisto) · KYY (Kuopion yliopisto) · KUVYO (Kuvataideakatemia) · TOKYO (Taideteollinen korkeakoulu)  · TTYY (Tampereen teknillinen yliopisto) · Tamy (Tampereen yliopisto) · TeYo (Teatterikorkeakoulu) · TKY (Teknillisen korkeakoulu) · TuKY (Turun kauppakorkeakoulu) · SAY (Sibelius-Akatemia)
| n k Jyväskylän yliopisto |
| --- | --- | --- |
Perustettu: 1863 (1934)
| Rehtorit |  Oksala (1934–1940)  Ahlman (1940–1948)  Penttilä (1948–1962)  Takala (1963–1967)  Louhivaara (1967–1977)  Heinilä (1977–1982)  Takala (1982–1988)  Tanskanen (1988–1992)  Sallinen (1992–2012)  Manninen (2012–2017)  Hämäläinen (2017–2023)  Laakso (2023–)  |  |
| Tiedekunnat |  Humanistis-yhteiskuntatieteellinen tiedekunta  Informaatioteknologian tiedekunta  Kasvatustieteiden ja psykologian tiedekunta  Kauppakorkeakoulu  Liikuntatieteellinen tiedekunta  Matemaattis-luonnontieteellinen tiedekunta  |  |
| Yksiköt |  Aallon kirjasto  Agora Center  Avoimen tiedon keskus  CUPP  Educa  Experiment with MultiMuon Array  Fennicum  Jyväskylän yliopiston fysiikan laitos  Historica  Ilokivi  Jyväskylän kansainvälinen ekologian talvikoulu  Jyväskylän kansainvälinen kesäkoulu (JSS)  Jyväskylän yliopiston bio- ja ympäristötieteiden laitos  Jyväskylän yliopiston kasvitieteellinen puutarha  Jyväskylän yliopiston kemian laitos  Jyväskylän yliopiston kiihdytinlaboratorio  Jyväskylän yliopiston päärakennus  Kasvatusopillisen korkeakoulun asuntola  Kasvatusopillisen korkeakoulun harjoituskoulu  Kasvatusopillisen korkeakoulun henkilökunnan asuntola  Jyväskylän yliopiston kirjasto  Kortepohjan ylioppilaskylä  Koulutuksen tutkimuslaitos  Koulutusjohtamisen instituutti  Liikuntatieteen laitosrakennus  Monitieteinen aivotutkimuskeskus  Jyväskylän yliopiston tiedemuseo  Nanoscience Center  Jyväskylän normaalikoulu  Oppio  Puhkupillit  Puutarhurin talo  Ruamjai  Ryhtilä  Seminaarinmäki  Seminarium  Soveltavan kielentutkimuksen keskus  Taavettilan riihi  Viestinnän johtaminen  |  |
| Media |  Alusta!  |  |
| Opiskelijaelämä |  Ainejärjestöt  Jyväskylän yliopiston ylioppilaskunta  Jyväskylän Ylioppilaslehti  |  |
Randaberg

Randaberg on Norjan kunta Rogalandin läänissä, Jærenin rannikkoalueen pohjoiskärjessä. Kunnan rajanaapureita ovat Stavanger, sekä vesialueen kautta Sola ja Kvitsøy. Kunnan asutus on keskittynyt kolmeen alueeseen, hallintokeskus Randabergiin, joka sijaitsee kunnan keskellä, Grødemiin idässä sekä Goaan lounaassa. Kaikki nämä ovat osa Stavangerin kaupunkitaajamaa. Kunta perustettiin vuonna 1922, jolloin se erotettiin silloisesta Hetlandin kunnasta.
Kuvia

Keskustaajamaa
Randabergin kirkko
Tungenesin majakka
Kunnan väkiluku vuosina 1951–2010
Media

Paikallislehti Bygdebladet ilmestyy torstaisin.
Tunnettuja henkilöitä

Bent Høie (s. 1971), poliitikko ja maaherra
Iselin Nybø (s. 1981), poliitikko
Aiheesta muualla

Kuvia tai muita tiedostoja aiheesta Randaberg Wikimedia Commonsissa
Rogalandin läänin kunnat
Bjerkreim
Bokn
Eigersund
Finnøy
Forsand
Gjesdal
Haugesund
Hjelmeland
Hå
Karmøy
Klepp
Kvitsøy
Lund
Randaberg
Rennesøy
Sandnes
Sauda
Sokndal
Sola
Stavanger
Strand
Suldal
Time
Tysvær
Utsira
Vindafjord
Norjan läänit | Norja
Marcelo Bielsa

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Marcelo Alberto Bielsa Caldera
Syntymäaika: 21. heinäkuuta 1955 (ikä 69)
Syntymäpaikka: Rosario, Argentiina
Pelipaikka: puolustaja
Pituus: 184 senttimetriä
Lempinimi: El Loco (suom. hullu)
Seura
Seura:  Uruguay
Tehtävä: päävalmentaja
Seurat
| Vuodet | Seura | O | (M) |
| 1977–1978 |  Newell's Old Boys | 25 | (0) |
| 1978–1979 |  Instituto | 10 | (0) |
| 1979–1980 |  Argentino (R) | 30 | (1) |
| Yhteensä | Yhteensä | 65 | (1) |
Valmennusura
1990–1992:  Newell's Old Boys
1992–1994:  Atlas
1995–1996:  América
1997–1998:  Vélez Sársfield
1998:  Espanyol
1998–2004:  Argentiina
2007–2011:  Chile
2011–2013:  Athletic Bilbao
2014–2015:  Marseille
2016:  Lazio
2017:  Lille OSC
2023–:  Uruguay
 Seurajoukkueuran tilastot kattavat vain kansalliset sarjat.
Marcelo Bielsa (s. 21. heinäkuuta 1955) on argentiinalainen jalkapallovalmentaja ja entinen puolustaja. Toukokuusta 2023 lähtien hän on toiminut Uruguayn jalkapallomaajoukkueen päävalmentajana.
Ura pelaajana

Bielsa kasvoi Rosariossa ja kuului Newell's Old Boysin kannattajiin. Hänen perheensä oli aktiivisesti mukana Argentiinan politiikassa ja oikeustieteissä, joten Marcelo päätti rikkoa perinteen ja rueta jalkapalloilijaksi.  Peliura Newell's Old Boysissa jäi kuitenkin varsin lyhyeksi, sillä hän pelasi seurassa vain 25 ottelua. Liikunnanopettajaksi opiskellut Bielsa päätti jatkaa uraansa jalkapallon parissa valmentajana.
Ura valmentajana > Meriitit valmentajana

Englannin Mestaruussarja: 2020
Argentiinan mestaruus: 1991
Argentiinan Clausura: 1992, 1998
Copa Libertadores
Hopeaa: 1992
Olympiakulta: 2004
Copa América
Hopeaa: 2004
Puolivälierät: 1999
Maailmanmestaruuskisat
2.kierros: 2010
Lohkovaihe: 2002
Eurooppa-liiga
Hopeaa: 2012
Copa del Rey
Hopeaa: 2012
Icelandair Group

| Icelandair Group |
| --- | --- |

Yritysmuoto:  pörssiyhtiö
Osake:  OMXI: ICEAIR
ISIN:  IS0000013464
Perustettu:  1937
Toimitusjohtaja:  Björgólfur Jóhannsson
Puheenjohtaja:  Gunnlaugur M. Sigmundsson
Kotipaikka:   Reykjavik, Islanti
Toimiala:  Matkailu, lentoliikenne
Emoyhtiö:  Icelandair Group Holding hf.
Kotisivu:  icelandairgroup.com
Infobox OKVirheellinen NIMI-arvo: 
Icelandair Group on islantilainen matkailualalla ja lentoliikenteessä toimiva konserni, johon kuuluu muun muassa lentoyhtiö Icelandair. Konsernin emoyhtiö Icelandair Group Holding hf. on listattu Islannin pörssiin.
Tytäryhtiöt

Air Iceland
Bluebird Cargo
Fjárvakur, rahoituspalveluita
Iceland Travel
Icelandair
Icelandair Cargo
Icelandair Hotels
Icelease
IGS Ground Services
ITS Technical Services
SmartLynx Airlines, latvialainen tilauslentoyhtiö
Loftleiðir Icelandic
Aiheesta muualla

Icelandair Group (englanniksi)
OMX Iceland 8 -indeksin yhtiöt
AEimskipafélag Íslands
HB Grandi
Icelandair Group
Marel
N1
Reitir
Síminn
Vátryggingafélag Íslands
Sukupuolivinouma Wikipediassa

Sukupuolivinouma Wikipediassa -termi kuvaa erilaisia sukupuoleen liittyviä faktoja Wikipediassa: Wikipedia-muokkaajista enemmistö on miehiä, miehistä on kirjoitettu huomattavasti enemmän henkilöartikkeleita kuin naisista ja miehiä tyypillisesti kiinnostavat aiheet ovat paremmin edustettuina.
Sukupuolijakauman vinouma on yleisin Wikipediasta esitetyn kritiikin aihe ja osa yleistä Wikipedian rakenteellisen syrjinnän kritiikkiä. Wikimedia-säätiö, joka mahdollistaa Wikipediaa ja muita Wikimedia-projekteja, tunnustaa kritiikin aiheelliseksi ja yrittää lisätä naisten osuutta muokkaajina. Naisia on pyritty rohkaisemaan muokkaamaan Wikipediaa ja osallistumaan naisaiheisten ja naisille merkityksellisten artikkeleiden osuuden kasvattamiseen ja näiden artikkeleiden laadun parantamiseen.
Historia > 2015

Vuonna 2015 The Atlantic -lehdessä todettiin, että ”suuri enemmistö Wikipedian muokkaajista on nuoria, collegen käyneitä miehiä”, eli ”joukko nörttejä, joilla on varaa 2 000 dollarin läppäriin ja laajakaistaan”. Samana vuonna siteerattujen tutkimusten mukaan naispuolisten Wikipedian muokkaajien määrä vaihteli 8,5 prosentista 16 prosenttiin. Vuosien mittaan sekä tutkijat että toimittajat ovat arvostelleet Wikipediaa siitä, että sitä muokkaavat pääasiassa miehet ja että siinä on vähemmän ja suppeampia artikkeleita naisista tai naisille merkityksellisistä aiheista. The New York Times -lehti huomautti, että Wikipedian muokkaamiseen osallistuvien naisten osuus saattaa olla linjassa aktiivisten naisten määrän kanssa muilla ”julkisilla ajatusjohtajuus -foorumeilla”.
Vuonna 2015 julkaistussa tutkimuksessa tutkijat perehtyivät englannin-, venäjän-, saksan-, espanjan-, italian- ja ranskankieliseen Wikipediaan. Kävi ilmi, että naisartikkeleita suhteessa miesartikkeleihin oli enemmän kuin kolmessa muussa tietopankissa. Tietokone-kielitieteellinen analyysi osoitti kuitenkin, että naisia ja miehiä kuvattiin artikkeleissa vinoutuneesti niin, että naisartikkeleissa käytettiin todennäköisemmin enemmän sukupuoleen ja perheeseen liittyviä sanoja kuin miesartikkeleissa. Tutkijat uskoivat tämän viittaavan siihen, että wikipedistit pitävät miestä ”perussukupuolena” (toisin sanoen, ”mies” on oletusarvo, jos muuta ei ole sanottu ja esimerkki käsitteestä mies normina).
Vuonna 2015 Claudia Wagner (et al.) julkaisivat tutkimuksen, jonka mukaan naisista kertovissa Wikipedia-artikkeleissa on useammin linkkejä miesten sivuille kuin päinvastoin.
Lokakuussa 2015 naispuolinen Lightbreather-wikipedisti kertoi käytännön esimerkin sukupuolivinoumasta: hänen käyttäjänimeensä linkitettiin pornografisia kuvia, joilla mitätöitiin hänen panostaan Wikipedian muokkaajana.
Marraskuussa 2015 Katherine Maher, Gardnerin seuraaja Wikimedia-säätiön toimitusjohtajana, väitti, että Wikipedian sukupuolivinouma "heijastaa yhteiskuntaa kokonaisuudessaan".  Wikipedia on riippuvainen toissijaisista lähteistä, joilla on myös samankaltaisia vinoumia. Hän myös myönsi, että Wikipedian muokkausprosessi aiheuttaa vinoumia, erityisesti aiheissa, jotka ovat suosittuja sen pääasiassa miespuolisten muokkaajien keskuudessa, ja joita nämä muokkaavat siksi paljon.
Yhdysvaltalaisista muokkaajista naisten osuus oli 15 prosenttia vuonna 2015.
Historia > 2021–

Kesäkuussa 2021 julkaistiin Francesca Tripodin tutkimus, jonka mukaan huhtikuussa 2017 poistettavista henkilöartikkeleista 41 prosenttia koski naisia. Samaan aikaan naisten osuus englanninkielisen Wikipedian julkaistuista henkilöartikkeleista oli alle 17 prosenttia.
Vuoden 2022 Xiang Zheng (et al) julkaisivat tutkimuksen, jossa havaittiin, että miesten tekemiä tieteellisiä artikkeleita siteerataan Wikipediassa  todennäköisemmin kuin naisten artikkeleita. Lisäksi julkaisuihin, joiden pääkirjoittaja oli nainen, viitattiin huomattavasti harvemmin. Tutkijoiden mukaan syynä tähän oli homofilia, joka tarkoittaa sitä, että ihmiset suosivat kaltaisiaan ihmisiä. Koska enemmistö wikipedisteistä on miehiä, he saattavat myös suosia miesten tekemiä artikkeleita.
Vuonna 2023 Wikidataa hyödyntävä tutkimus totesi, että Britannican 50 479 henkilöartikkelista naisia käsitteli noin 11,88 prosenttia. Vuonna 2021 kaikista Wikimedia-projektien henkilösisällöistä naisia käsitteli noin 18,22 prosenttia.
Vinouman syitä

Sukupuolten väliselle epäsuhdalle on esitetty useita syitä.
Vuoden 2010 tutkimuksen mukaan naisten osuus Wikipedian muokkaajista oli 13 prosenttia, mikä oli lähellä muiden ”julkisten ajatusjohtajuus-foorumeiden” naisosallistujien määrää.
Kulttuuri, jota ei koeta osallistumaan houkuttelevaksi, samoin kuin raju ja loukkaava kielenkäyttö on myös esitetty syiksi sukupuolivinoumaan.
Syitä Wikipedian sukupuolivinoumaan on myös epäonnistuminen naismuokkaajien houkuttelussa ja pitämisessä sivustolla.
Kaikki tämä vaikuttaa negatiivisesti Wikipedian kattavuuteen. Lisäksi wikipedistit, jotka kertovat olevansa naisia, saavat  osakseen häirintää muilta Wikipedian muokkaajilta.
Tapoja kasvattaa naisten osuutta muokkaajina ja sisällöissä

Muokkaustapahtumia on järjestetty lisäämään Wikipediaan naisista kertovia artikkeleita tai naisia kiinnostavista aiheista olevia artikkeleita ja rohkaisemaan useampia naisia muokkaamaan Wikipediaa.
Tapoja kasvattaa naisten osuutta muokkaajina ja sisällöissä > Wikimedia-säätiön hankkeet

Wikimedia-säätiö on virallisesti pitänyt sukupuolivääristymää todellisena ilmiönä projektissa ainakin vuodesta 2011 lähtien, jolloin Gardner oli sen toimitusjohtaja. Säätiö yritti hänen aikanaan puuttua ongelmaan, mutta tulokset jäivät Gardnerin mielestä vaisuiksi. Hän totesi, että ”vähänä vapaa-aikanaan naisilla näyttää olevan taipumus olla sosiaalisissa aktiviteeteissa sen sijaan, että he muokkaisivat Wikipediaa”. ”Naiset näkevät teknologian enemmän työkaluna, jota käytetään tehtävien suorittamiseen kuin hupina sinänsä.” Vuonna 2011 Wikimedia-säätiö asetti itselleen päämääräksi saada kasvatettua naispuolisiksi itsensä ilmoittavien muokkaajien osuus 25 prosenttiin vuoteen 2015 mennessä. Elokuussa 2013 Gardner totesi: "Minä en selvittänyt sitä – Me emme selvittäneet sitä. Wikimedia-säätiö ei selvittänyt sitä. Ratkaisua ongelmaan ei tule Wikimedia-säätiöltä".
Wikimedia-säätiö rahoitti visuaalisen Wikipedia-muokkaimen kehittämistä. Kyseisen WYSIWYG-tyylisen muokkaimen toivottiin osaltaan kaventavan sukupuolivinoumaa. Muokkain julkaistiin vuonna 2013.
Elokuussa 2014 Wikipedian toinen perustaja Jimmy Wales kertoi BBC:n haastattelussa, että Wikimedia-säätiö aikoo panostaa entistä enemmän sukupuolivinoumiin Wikipedian sisällöissä. Hänen mukaansa säätiö oli avoin laajemmalle vaikutustyölle ja useammille ohjelmistomuutoksille.
Vuonna 2017 Wikimedia-säätiö antoi 500 000 dollaria rahoittaakseen entistä kannustavamman toimintaympäristön luomista, jotta Wikipediassa voitaisiin toteuttaa monimuotoisuutta.
Vuonna 2019 Wikimedia-säätiön toimitusjohtaja Katherine Maher kertoi olettavansa, että naisia on kaikista wikimedisteistä 15–20 prosenttia.
Wikimedia-säätiön myöntämän apurahan ansiosta maaliskuussa 2021 julkaistiin Humanikin alfa-versio. Palvelu tarjoaa monenlaisia Wikidataan perustuvia sukupuolikuiluja koskevia tilastoja.
Wikimedia-säätiö tukee muokkaustapahtumia, joissa joskus on avustajia ja joskus avustavia menetelmiä. Osassa muokkaustapahtumissa teemaksi on valittu rajattuja aihepiirejä kuten esimerkiksi australialaset naispuoliset neurotieteilijät tai juutalaisuuden historian naiset.
Tapoja kasvattaa naisten osuutta muokkaajina ja sisällöissä > Art+Feminism

Keväällä 2014 järjestettiin ensimmäiset Art+Feminism-muokkaustalkoot. Vuonna 2019 muokkaussarjan ympärille perustettiin Yhdysvalloissa Art+Feminism-yhdistys. Ensimmäinen A+F-projekti Suomessa on Koneen säätiön rahoittama kaksivuotinen Marginaalimerkintöjä-hanke. Tammikuussa 2024 alkaneen hankkeen tutkijat tuottavat sisältöjä Wikipediaan, minkä lisäksi hanke järjestää myös Wikipedia-työpajoja, jotka on suunnattu tutkijoille, taiteilijoille, informaatikoille ja opiskelijoille.
Tapoja kasvattaa naisten osuutta muokkaajina ja sisällöissä > Women in Red

Englanninkielisessä Wikipediassa julkistettiin kesällä 2015 wikiprojekti Women in Red. Projekti keskittyy kirjoittamaan uusia artikkeleita merkittävistä naisista. Punaisten linkkien naiset järjestää viikoittaisia virtuaalimuokkaustapahtumia rohkaisten osallistumaan Wikipedian sisällön kattavuuden laajentamiseen. Tämän projektin ansiosta kesäkuuhun 2018 mennessä Wikipediaan on lisätty noin 17 000 uutta naisartikkelia.
Wikimedia Suomi -yhdistys järjesti suomenkielisessä Wikipediassa huhtikuussa 2018 ensimmäistä kertaa Punaisten linkkien naiset -nimisen wikiprojektin, jossa luotiin naisista kertovia artikkeleita- Joka vuosi huhtikuussa järjestetyssä kilpailussa tehtiin vuosina 2018–2023 yhteensä 5300 uutta artikkelia ja muokattiin tuhansia muita artikkeleita. Kun kilpailu järjestettiin ensimmäistä kertaa, naisista kertovia artikkeleita oli kaikista henkilöartikkeleista noin 18 prosenttia. Vuoteen 2024 mennessä osuus oli kasvanut 21 prosenttiin. Kuudessa vuodessa henkilöartikkeleiden määrä Wikipediassa kasvoi 32 prosenttia. Naisartikkeleiden määrä kasvoi 54 prosenttia, miesartikkeleiden määrä 27 prosenttia.
Tapoja kasvattaa naisten osuutta muokkaajina ja sisällöissä > Muita projekteja

Vuonna 2013 englanninkieliseen Wikipediaan perustettiin Tea House-projekti, jonka "tarkoitus oli tarjota tulokkaille ystävällinen ympäristö" ja "erityistavoitteena lisätä naisten osallistumista Wikipedian muokkaamiseen". Vuoden 2015 alussa englanninkielisessä Wikipediassa tehty aloite ”vain naisille” tarkoitetun paikan luomisesta Wikipediaan sai Wikipedian muokkaajilta jyrkän vastustuksen.
Monet wikiprojektit ovat sitoutuneet edistämään muokkauksia sukupuoli- ja naistutkimuksesta. Näitä projekteja ovat esimerkiksi ”Wikiprojekti:Naiset”, ”Wikiprojekti:Feminismi”, ”Wikiprojekti:Sukupuolentutkimus” ja ”Wikiprojekti:Systeemistä vinoumaa vastaan / sukupuolivääristymän vastainen työryhmä”.
Yhdysvaltain kansallinen tiedesäätiö ilmoitti heinäkuussa 2014 käyttävänsä 200 000 dollaria tutkiakseen Wikipedian järjestelmään kuuluvaa sukupuolivinoumaa.
FemTechNet on julkaissut ”Wikistorming”-projektin, joka myöntää feminismin liittyviin muokkauksiin apurahoja ja tukee Wikipedian käyttämistä osana koulujen ja korkeakoulujen opetusta.
Vuonna 2018 perustettu Women Scientists järjesti neljänä ensimmäisenä toimintavuotenaan yli 30 Wikipedia-työpajaa, joissa on tuotettu henkilöartikkeleita tieteen, teknologian, matematiikan ja insinööri- ja lääketieteen parissa toimivista naisista ja sukupuolivähemmistöihin kuuluvista henkilöistä. Projektin aktiiveihin kuuluva brittiläinen tutkija Jessica Wade loi vuosina 2017–2022 yli 1700 artikkelia eri alojen tutkijanaisista.